CELEX: 62010CA0400
Language: lv
Date: 2010-10-05 00:00:00
Title: Lieta C-400/10 PPU: Tiesas (trešā palāta) 2010. gada 5. oktobra spriedums ( Supreme Court (Īrija) lūgums sniegt prejudiciālu nolēmumu) — J. McB./L. E. (Tiesu iestāžu sadarbība civillietās — Laulības lietas un lietas par vecāku atbildību — 1980. gada 25. oktobra Hāgas Konvencija par starptautiskās bērnu nolaupīšanas civiltiesiskajiem aspektiem — Regula (EK) Nr. 2201/2003 — Bērni, kuru vecāki nav precējušies — Tēva aizgādības tiesības — Aizgādības tiesību jēdziena interpretācija — Vispārējie tiesību principi un Eiropas Savienības Pamattiesību harta)

4.12.2010   
            
            
               LV
            
            
               Eiropas Savienības Oficiālais Vēstnesis
            
            
               C 328/10
            
         Tiesas (trešā palāta) 2010. gada 5. oktobra spriedums (Supreme Court (Īrija) lūgums sniegt prejudiciālu nolēmumu) — J. McB./L. E.
   
   (Lieta C-400/10 PPU) (1)
   
   (Tiesu iestāžu sadarbība civillietās - Laulības lietas un lietas par vecāku atbildību - 1980. gada 25. oktobra Hāgas Konvencija par starptautiskās bērnu nolaupīšanas civiltiesiskajiem aspektiem - Regula (EK) Nr. 2201/2003 - Bērni, kuru vecāki nav precējušies - Tēva aizgādības tiesības - “Aizgādības tiesību” jēdziena interpretācija - Vispārējie tiesību principi un Eiropas Savienības Pamattiesību harta)
   2010/C 328/15
   Tiesvedības valoda — angļu
   
      Iesniedzējtiesa
   
   
      Supreme Court
   
   
      Lietas dalībnieki pamata procesā
   
   
      Prasītājs: J. McB.
   
      Atbildētāja: L. E.
   
      Priekšmets
   
   Lūgums sniegt prejudiciālu nolēmumu — Supreme Court — Padomes 2003. gada 27. novembra Regulas (EK) Nr. 2201/2003 par jurisdikciju un spriedumu atzīšanu un izpildi laulības lietās un lietās par vecāku atbildību un par Regulas (EK) Nr. 1347/2000 atcelšanu (OV L 338, 1. lpp.) interpretācija — Bērns, kura vecāki nav precējušies — Tēva uzraudzības tiesības — Valsts tiesiskais regulējums, kurā tēvam ir paredzēts pienākums iegūt kompetentās tiesas rīkojumu, lai varētu atsaukties uz bērna uzraudzības tiesībām, kas bērna aizvešanu no viņa pastāvīgās dzīvesvietas vai neatvešanu atpakaļ padara par prettiesisku
   
      Rezolutīvā daļa:
   
   Padomes 2003. gada 27. novembra Regula (EK) Nr. 2201/2003 par jurisdikciju un spriedumu atzīšanu un izpildi laulības lietās un lietās par vecāku atbildību un par Regulas (EK) Nr. 1347/2000 atcelšanu ir interpretējama tādējādi, ka tā pieļauj tādu dalībvalsts tiesisko regulējumu, kurā ir noteikts, ka priekšnoteikums, lai bērna tēvs, kas nav precējies ar šī bērna māti, iegūtu aizgādības tiesības, ir, ka tēvs ir ieguvis valsts kompetentās tiesas lēmumu, ar kuru viņam ir piešķirtas šādas aizgādības tiesības, kā rezultātā atbilstoši šīs regulas 2. panta 11. punktam tas, ka māte aizved savu bērnu vai neatdod viņu atpakaļ, var tikt atzīts par nelikumīgu rīcību.
   
      (1)  OV C 260, 25.09.2010.